Γαρδουμπάκια (κοιλιδάκια) με κολοκυθάκια και πατάτες
Η συνταγή αυτή, όπως και όλες με εντόσθια από αιγοπρόβατα, που τις αγαπούν πολύ στην κρητική κουζίνα, είναι ένας από τους παλιότερους τρόπους αξιοποίησης κάθε μέρους του ζώου.
2 κοιλίτσες από αρνάκια γάλακτος (τις  παραγγέλνουμε εγκαίρως από τον κρεοπώλη μας) μαζί με τις χορδές*, 1 αντεριά, καλά πλυμένη*, 2 λίτρα νερό, 2 μεγάλα ξερά κρεμμύδια, ψιλοκομμένα, 500 γρ. ώριμες ντομάτες, τριμμένες, 6 μέτρια κολοκυθάκια, ολόκληρα, 3 μέτριες πατάτες, κομμένες σε τρία μεγάλα κυδωνάτα κομμάτια , 150 ml ελαιόλαδο, αλάτι, φρεσκοτριμμένο πιπέρι
Για να ετοιμάσουμε τα κοιλιδάκια (γαρδουμπάκια) με κολοκυθάκια και πατάτες κοιλιδάκια κόβουμε τις κοιλίτσες και τις χορδές σε μπαστουνάκια  μήκους 10-15 εκ.Πιάνουμε 2-3 μπαστουνάκια ανάμεικτα και τα δένουμε προσεκτικά στη μέση με την άκρη ενός μεγάλου  κομματιού αντεριάς.Έπειτα αρχίζουμε να  τυλίγουμε την αντεριά γύρω από το ματσάκι μέχρι να το καλύψουμε όλο, όπως  φτιάχνουμε ένα γαρδουμπάκι.Κόβουμε την αντεριά όταν τυλίξουμε ολόκληρο το  ματσάκι και δένουμε τις δύο άκρες της σφιχτό κόμπο, για να μη λυθεί.Συνεχίζουμε  μέχρι να τελειώσουν τα κοιλιδάκια.Σε μεγάλη κατσαρόλα βάζουμε να βράσει το νερό και όταν κοχλάσει καλά και έντονα, ρίχνουμε μέσα τα κοιλιδάκια.Είναι σημαντικό να τα ρίξουμε σε κοχλάζον νερό, για να σφίξουν απότομα και να  μη λυθούν και χάσουν το σχήμα τους.Ξαφρίζουμε σχολαστικά για όσο διάστημα σχηματίζεται αφρός στην επιφάνεια όσο πιο διαυγές γίνει το νερό, τόσο καλύτερη  και πιο ελαφριά γεύση και άρωμα θα αποκτήσουν τα κοιλιδάκια.Χαμηλώνουμε τη φωτιά και σιγοβράζουμε για περίπου 45-50 λεπτά, μέχρι τα κοιλιδάκια να μαλακώσουν και να τα «τσιτώνει», να τα διαπερνά δηλαδή, εύκολα το πιρούνι.Στο διάστημα αυτό το νερό θα έχει μειωθεί περίπου στο μισό, όσο χρειάζεται δηλαδή για να γίνει το φαγητό ζουμερό και στο τέλος του μαγειρέματος να μείνει με λιγοστή και νόστιμη σάλτσα.Μόλις τα κοιλιδάκια μαλακώσουν αρκετά, ρίχνουμε τα κρεμμύδια και το ελαιόλαδο.Αφήνουμε να πάρουν μία βράση  και ρίχνουμε τις ντομάτες, τα κολοκυθάκια  και τις πατάτες.Αν χρειαστεί, ρίχνουμε λίγο επιπλέον νερό, καυτό.Μαγειρεύουμε  για άλλα 30-40 λεπτά σε χαμηλή φωτιά, μέχρι να μαλακώσουν οι πατάτες και το φαγητό να μείνει με το λιπαρό, νοστιμότατο ζουμάκι του.Το σερβίρουμε ζεστό μαζί με μπόλικο ζυμωτό ψωμί.
Αρνί,Ντομάτα,Πατάτες